Мәғәмүрәнең шыпырт ҡына өйткән хәберен ете ҡыҙға артын ҡуйып ултырған Сәмәрә лә ишетте. Баянан бирле тәмле еҫтәр таралтып ҡурмас ҡытырлатҡан Сәмәрәнең атаһы ҡыуғынсыларҙың бригадиры. Уға борон биргәндәр, шуға Усманғәле һуғышҡа алынмаған. Борондоң нимә икәнен көнөнә әллә нисә ишетһәләр ҙә, ҡыҙҙар аңлап етмәй. Һәйбәт нәмәлер инде, һуғыштан алып ҡалғас. Әсәһе лә йылыла - барак йыуа.